*Tämä artikkeli käsittelee muusikkoa. Sarjakuvapiirtäjä Wallu eli Harri Vaalio on eri henkilö.*

**Jani Petteri "Wallu" Valpio** (aik. **Pispa**, s. 7. syyskuuta 1973) on suomalainen muusikko, juontaja, festivaali- ja klubi-promoottori, kulttuurin tuottaja ja poliitikko.

Elämä
-----

### Muusikkona ja festivaalit

Valpio aloitti muusikon uransa The Duplo! -yhtyeen rumpalina. The Duplo!:n jälkeen hän on esiintynyt muun muassa yhtyeissä Arto Muna ja Millennium, Audio Editors, Vesa ja Matti Loiri, J. Vakio ja Shotgun Club. 

Kari Peitsamo Road Hogsissa hän oli mukana vuodesta 2010 kesään 2011 asti, jolloin hän jätti yhtyeen.

Valpio toimi vuosia festivaalipromoottorina Rock'n Roll Circus -yrityksessä, johon kuuluivat Rovaniemi Rock Festival, Tornio Festival, Jyväskylä Rockfestivaali, Kokkola Rockfestival ja Riihimäki Rock.

Valpio on myös perustanut vuonna 2004 perustetun Varjo-Emmagaalan, eli Femmagaalan. "Vaikka artisti ei myykään kybällä, voidaan se silti palkita Femmalla."

Vuonna 2014 Valpio oli myös perustamassa ensimmäistä Tikkurila Festivaalia.

Valpio pyörittää edelleen vuonna 2007 perustettua Helatorstai-klubia (ennen Henry's Pub, nykyään Villi Wäinö), joka on Helsingin pitkäaikaisin yhtäjaksoisesti pidetty ravintola-liveklubi*lähde?*.

Valpio on myös rockin ainoan SM-pingiksen mestari, jossa hän voitti loppuottelussa pianisti-taiteilija Kerkko Koskisen Tavastialla.

### Media ja näkyvyys

Vuonna 1995 Valpio oli perustamassa Helsingin olympiastadionilla järjestettyä Stadin Nuoret Nuorten Puolesta -hyväntekeväisyystapahtumaa.

Valpio aloitti Radio Cityssä juontajana vuonna 1996. 

Vuonna 1997 hän siirtyi kaapelitelevisio MoonTV:n ensimmäisen musiikkiohjelman *Never Trust a Hippien* juontajaksi. MoonTV:llä Valpio oli mukana myös ohjelmissa *Festarispesiaalit* ja *Videoraati*. *lähde?*

Vuonna 2000 Valpio sai Musiikki & Mediassa "Vuoden TV-persoona" -palkinnon. 

Samana vuonna 2000 Valpio oli yksi uuden perustetun paikallisradion, Radio Helsingin juontajista. 

Valpio oli yksi vuosina 2001–2002 MTV3-kanavalla esitetyn *Far Out* -ohjelman juontajista.

Hän juonsi *Yhden tähden Wallu* -radio-ohjelmaa Radio Rockilla syyskuusta 2011 maaliskuuhun 2013. Tammikuussa 2014 Radio Rapu palkkasi Valpion toimittajakseen.

Valpio oli mukana *Uuden Musiikin Kilpailussa* 2012 yhtenä kilpailun tuomareista.

Vuodesta 2018 Valpio on toiminut myös Elävän Musiikin Yhdistys ELMU ry:n varapuheenjohtajana ja hetken myös puheenjohtajana. *lähde?*

Valpio osallistui vuonna 2018 pöytäjääkiekon suomenmestaruuskilpailuihin.

Valpio osallistui vuonna 2018 *Selviytyjät Suomi* -ohjelmaan, joka esitettiin televisiossa 2019 keväällä. Hän sijoittui kisassa kolmanneksi.

### Politiikka

Eduskuntavaaleissa 2003 hän oli liberaalien ehdokkaana. Kuntavaaleissa 2017 Valpio oli Helsingissä vasemmistoliiton ehdokkaana ja sai 585 ääntä. Hän toimi Helsingin kaupunginvaltuuston varavaltuutettuna ja kulttuuri- ja vapaa-aikalautakunnan varajäsenenä. Myös eduskuntavaaleissa 2019 Valpio oli vasemmistoliiton ehdokkaana Helsingin vaalipiirissä ja sai 874 ääntä, mikä ei riittänyt läpipääsyyn.

Vuoden 2021 kuntavaaleissa Valpio sai vasemmistoliiton listalla 226 ääntä eikä uusinut varavaltuutetun paikkaansa. Kaudella 2021–2025 hän toimii Helsingin kaupungin tarkastuslautakunnan varajäsenenä.

Yksityiselämä
-------------

Valpiolla on vuonna 2004 syntynyt tytär ex-mallin ja juontajan Niina Backmanin kanssa, jonka kanssa hän oli kihloissa.

Valpiolla on asunto myös Turkin Avsallarissa, lähellä Alanyaa.

Valpiosta ilmestyi lokakuussa 2020 Tammen kustantama ja Mika Lätin kirjoittama elämäkertakirja *Wallu Valpio – Minun tieni*.

Lähteet
-------

1. ↑  Wallu Valpio: Rakastan Niinaa edelleen *www.iltalehti.fi*.  1.7.2006.
2. ↑  Seppänen, Mika: Tätä et tiennyt! Wallu Valpion alkuperäinen nimi oli Jani Pispa  17.4.2019. Seiska. Viitattu 19.4.2019.
3. ↑  Uuden Musiikin Kilpailun Tuomarit julki *Yle*.  11.1.2012.  Arkistoitu 26.1.2012. Viitattu 16.1.2012.
4. ↑  Kuskelin, Jari: Rock’n’ Roll Circus saapui Jyväskylään *S-Zone*.  25.8.2008. Viitattu 22.11.2008. [vanhentunut linkki]
5. ↑  Muistatko vielä Far Out -ohjelman? Tältä juontajakolmikko näytti 15 vuotta sitten *MTV Uutiset*.  13.1.2016. Viitattu 28.7.2022.
6. ↑  Radio Rapu hakee joukkorahoitusta *marmai.fi*.  29.1.2014. Viitattu 30.1.2014.
7. ↑  Yksityinen puhekanava hakee joukkorahoitusta – oman radioshow'n saa 1 300 eurolla *yle.fi*.  30.1.2014. Viitattu 30.1.2014.
8. ↑  Kari Peitsamo Road Hogsin leirissä kuohuu – Jasse Salonen erosi, Wallu Valpio seurasi perässä *Rumba*.  10.8.2011. Viitattu 16.1.2012.
9. ↑  Wallu Valpio yllättäen mukana pöytälätkän SM-kisoissa *seiska.fi*. Viitattu 5.3.2019.
10. ↑  Selviytyjät Suomi
11. ↑  Ehdokkaat - Helsingin vaalipiiri Oikeusministeriö. Viitattu 20.5.2019.
12. ↑  Ehdokkaiden äänet Oikeusministeriö. Viitattu 20.5.2019.
13. ↑  Helsingin kaupunginvaltuuston varajäsenet eli varavaltuutetut Helsingin kaupunki. Viitattu 20.5.2019.
14. ↑  Kulttuuri- ja vapaa-aikalautakunnan jäsenet Helsingin kaupunki. Viitattu 20.5.2019.
15. ↑  Ehdokkaiden äänet Oikeusministeriö. Viitattu 20.5.2019.
16. ↑  Jani Valpio – Kuntavaalit 2021 *Tulospalvelu*. Yle. Viitattu 14.8.2022.
17. ↑  Jäsenet ja työnjako – Tarkastuslautakunta Helsingin kaupunki. Viitattu 14.8.2022.
18. ↑  Niina Backmanin ja Wallu Valpion tytär täytti 15 vuotta – nostalginen kuva: "Mun maailman paras Peppi" *www.iltalehti.fi*. Viitattu 24.6.2020.
19. ↑  Selviytyjät-tähti Wallu Valpio suojelee 15-vuotiasta Peppi-tytärtään julkisuudelta – "Antaa hänen kasvaa rauhassa aikuiseksi!" *www.seiska.fi*. Viitattu 24.6.2020.
20. ↑  Tällainen on Wallu Valpion Turkin koti - osti 34 000 eurolla unelmakämpän: Uima-altaita, elokuvateatteri, kolme saunaa... *www.iltalehti.fi*. Viitattu 24.6.2020.
21. ↑  Mika Lätti: Wallu Valpio – Tammi. Viitattu 24.6.2020.

Kirjallisuutta
--------------

* Lätti, Mika: *Wallun elämää: (Romaani)*. Helsinki: Like, 2002. ISBN 951-578-935-4.
* Lätti, Mika: *Wallu Valpio: minun tieni*. Helsinki: Tammi, 2020. ISBN 9789520412210.

Aiheesta muualla
----------------

* Wallu Valpio Internet Movie Databasessa. (englanniksi)
* Facebook
* Instagram
* YouTube
* City.fi - Wallu Valpio - Itsensäpaljastaja[vanhentunut linkki]
* YLE TV1 Elämä pelissä - Wallun taistelu paheita vastaan (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |